Лагатып уключае ў сябе маляўнічую эмблему і слоган. На жаль, манахромны фармат газеты не дазваляе дасканала перадаць выяву. Трэба адзначыць, што ў ёй прысутнічаюць два адценні зялёнага колеру, якія сімвалізуюць раслінны свет Браслаўшчыны, сіні і блакітны – ваду і неба, жоўты – сонца і пясок. Выгнутыя лініі ўвасабляюць сабой азёрныя хвалі і ўзгорысты рэльеф нашых мясцін. Слоган гучыць як “Браслаўскія азёры: у адпачынку ёсць імя” і заклікае асацыіраваць прыемнае баўленне часу з Браслаўшчынай.